text: Løbetur på motorvejen
  24 marts 2012 kl. 14.41
  Prins Joachim slap lørdag over 9.000 løbere løs på det nye stykke motorvej mellem Kliplev og Sønderborg.
  Den helt nye motorvejsstrækning mellem Kliplev og Sønderborg genlød lørdag af tusindvis af løbesko.
  En uge før motorvejen bliver åbnet for biltrafikken, fik 9.200 løbere lov til at prøve strækningen af.
  Løbet blev åbnet af Prins Joachim, der sendte marathonløberne af sted.
  De mange løbere kommer primært fra det sønderjyske, men også fra resten af landet samt syd fra grænsen.
  Motorvejsløbet er arrangeret af DGI Sønderjylland i samarbejde med syv lokale idrætsforeninger.
  